Gayle Benson

**Gayle Marie LaJaunie Bird Benson** (født 1947) er en amerikansk forretningskvinne som er eier av New Orleans Saints i National Football League (NFL) og New Orleans Pelicans i National Basketball Association (NBA). Hun ble hovedeier av begge lagene etter at ektemannen Tom Benson døde i 2018.

## Tidlig liv
Hun ble født Gayle Marie LaJaunie, datter av Francis J. LaJaunie (5. januar 1924–18. juli 2010) og Marie Folse LaJaunie (1924–30. mai 2010).

Hun vokste opp i Algiers i New Orleans og gikk på skole på St. Joseph, St. Anthony og Holy Name of Mary. Hun ble uteksaminert fra Behrman High School i 1966.

## Karriere
### Tidlig karriere
Benson startet karrieren som resepsjonist og sekretær før hun sammen med sin andre ektemann, Thomas «T-Bird» Bird, begynte å kjøpe opp og renovere bedrifter. Etter skilsmissen fortsatte Benson driften av et interiørdesignselskap med navnet Gayle Bird Interiors, Ltd.

I løpet av de ti første årene renoverte Gayle og hennes daværende ektemann Thomas Bird over hundre eiendommer.

### New Orleans Saints og New Orleans Pelicans
Benson ble den nye eieren av både Saints og Pelicans etter at ektemannen Tom døde.

Benson er en av ti kvinnelige eiere i NFL, sammen med Sheila Ford Hamp (Detroit Lions), Kim Pegula (Buffalo Bills), Carol Davis (Oakland Raiders), Denise DeBartolo York (San Francisco 49ers), Amy Adams Strunk (Tennessee Titans), Virginia Halas McCaskey (Chicago Bears),  Janice McNair (Houston Texans), Jody Allen (Seattle Seahawks) og Dee Haslam (Cleveland Browns).

Benson og Allen (Portland Trail Blazers) er to av fem kvinnelige eiere i NBA, sammen med Jeanie Buss (Los Angeles Lakers), Miriam Adelson (Dallas Mavericks) og Ann Walton Kroenke (Denver Nuggets).

Tom Benson hadde planlagt å testamentere stemmeberettigede andelere av New Orleans Saints og New Orleans Pelicans til datteren Renee Benson og barnebarna Ryan Benson LeBlanc og Rita Benson LeBlanc. Den 27. desember 2014 skrev Tom Benson en epost til datteren og barnebarna hvor han sa at han «ikke ønsket videre kontakt med noen av dere.» Gayle Benson ble istedenfor utnevnt til hans arving.

Tom Bensons datter og barnebarn gikk til søksmål for å omgjøre avgjørelsen om å utnevne Gayle som arving, hvor de stilte spørsmål til om han var tilregnelig.

Det ble avklart at Tom Benson var mentalt tilregnelig, og han fikk tillatelse til å endre testamentet til å overføre eierskap av New Orleans Saints og New Orleans Pelicans til sin kone.

### Arbeidsforhold
Rodney Henry, Tom Bensons tidligere personlige assistent, saksøkte New Orlean Saints og Gayle Benson med anklage om rasisme og brudde på føderale arbeidslover. I søksmålet anklaget han Gayle Benson for å ha behandlet ham respektløst på grunn av hans hudfarge. En megler for NFL dømte i Henrys favør og mot Saints på klagen om arbeidsforhold, som gav Henry utbetaling av overtidslønn, en utbetaling for oppsigelsen og dekket advokatkostnadene; samme megler dømte derimot i Saints’ favør angående anklagene om rasisme.

### Dixie Brewing Company, LLC
I juli 2017 ble det annonsert at Tom og Gayle Benson hadde kommet til enighet om en avtale om kjøp av en majoritetsandel av Dixie Brewing Co. Selskapets bryggeri hadde blitt skadet under orkanen Katrina og hadde blitt nedlagt. Den 7. august 2018 annonserte Benson sammen med New Orleans borgermester LaToya Cantrell at Dixie Brewery skulle åpne et distribusjonssenter i lokalene til det gamle MacFrugal's Distribution Center øst i New Orleans.

## Hesteoppdrett
G M B Racing er Gayle Bensons oppdrettsgård for rasehester, som eide to av hestene som løp under Kentucky Derby i 2016, Mo Tom og Tom's Ready, og en av hestene i 2018, Lone Sailer. Tom's Ready var en god sprinter i 2016 og vant Grade 2 Woody Stephens Stakes i Belmont Park og Ack Ack Stakes i Churchill Downs.

## Privatliv
Benson har vært gift tre ganger. Hun giftet seg først med Nace Anthony Salomone den 8. april 1967, et ekteskap som endte i skilsmisse i 1972. Den 14. februar 1977 giftet hun seg for andre gang, med Thomas «T-Bird» Bird, i South Pass i Plaquemines Parish i Louisiana. Paret ble skilt den 25. juni 1987.

Den 29. oktober 2004 giftet hun seg med Tom Benson i San Antonio i Texas. Paret møttes i St. Louis Cathedral i New Orleans under en messe, og var gift frem til han døde i 2018.

Den 22. oktober 2014 feiret Gayle og Tom Benson 10-årsjubileumet ved å fornye ekteskapsløftene i St. Louis Cathedral.

## Filantropi
Mens de var gift finansierte Gayle og Tom Benson byggingen av Gayle and Tom Benson Stadium på University of the Incarnate Word i San Antonio, som åpnet den 1. september 2008.

I januar 2012 ble Benson og ektemannen tildelt *[[Pro Ecclesia et Pontifice]]* av pave Benedikt XVI for sine tjenester for den katolske kirke.

I november 2012 donerte paret $7,5 millioner til byggeingen av Tulane Universitys Yulman Stadium. Selve banen er kjent som Benson Field.

I 2015 donerte Benson-familien $20 millioner til behandling av og forskning på kreft

I februar 2019 donerte Gayle and Tom Benson Charitable Trust $5 millioner til Jesuit High School.

I mars 2019 donerte Gayle and Tom Benson Charitable Trust $3,5 millioner til Second Harvest.

I september 2019 donerte Gayle and Tom Benson Charitable Trust $1 million til Children's of Mississippi for å bygge en lekeplass på University of Mississippi Medical Center.

I desember 2023 annonserte Ochsner Health System at de skulle bygge et nytt, separat barnesykehus finansiert med omfattende donasjoner fra Gayle Benson. Bygget på rundt 32 000 kvadratmeter skal hete The Gayle and Tom Benson Ochsner Children's Hospital.

## Referanser